สวัสดีค่ะ ดิฉันได้ไปฉีดเชื้อ iui วันที่ 13 กันยายนที่ผ่านมา หลังจากผ่านไป 2 อาทิตย์ ได้ไปตรวจเลือด ค่า HCG อยู่ที่ 20 และคุณได้ให้ฉีดยากันแท้งและทานยากันแท้ง อาทิตย์ต่อมา ค่าอยู่ที่ 505 อาทิตย์ต่อมา ค่าอยู่ที่ 2103 คุณแจ้งว่าขึ้นน้อยไป และให้กลับมาตรวจใหม่อีก 2 วัน และค่าลงมาอยู่ที่ 2009 ตอนนี้ได้หยุดทานยาและหยุดฉีดยาแล้วค่ะ ผ่านมา 3 วัน ยังไม่มีอะไรออกมาค่ะ อยากรบกวนถามว่าแบบนี้พอมีหวังมั้ยคะว่าค่าจะกลับขึ้นมา
สวัสดีค่ะ HCG คือฮอร์โมนที่สร้างจากรก โดยจะทำการวัดฮอร์โมนตัวดังกล่าวเพื่อยืนยันการตั้งครรภ์และติดตามการตั้งครรภ์ว่าดำเนินไปตามปกติหรือไม่จากผลที่ให้มานั้น ค่า HCG ที่ห่างกัน 2 วันก็ยังอยู่ในค่าใกล้ๆกัน ไม่ได้บ่งบอกว่าจะมีแนวโน้มขาลง ยังไม่ควรกังวลใจจนเกินไป แนะนำกลับไปพบสูตินรีแพทย์ตามนัด เพื่อเจาะติดตามค่า HCG ต่อเป็นระยะ หากในระหว่างนี้มีอาการผิดปกติ เช่นปวดหน่วงท้องน้อย หรือเลือดออกผิดปกติทางช่องคลอด ควรรีบกลับไปพบแพทย์ค่ะ